# &kwrite; vadovas

&Thad.McGinnis; &Thad.McGinnis.mail;
&Anne-Marie.Mahfouf; &Anne-Marie.Mahfouf.mail;
&Anders.Lund; &Anders.Lund.mail;
&Christoph.Cullmann; &Christoph.Cullmann.mail;
&Lauri.Watts; &Lauri.Watts.mail;
Tomas Straupis

    tomasstraupis@gmail.com

Vertė
2000 2001 &Thad.McGinnis;
2005 &Anne-Marie.Mahfouf; &Anne-Marie.Mahfouf.mail; &Anders.Lund; &Anders.Lund.mail;
&FDLNotice;
2011-07-10
4.7

&kwrite; - &kde; tekstų redaktorius, leidžiantis vienu metu viename lange redaguoti vieną failą.

KDE KWrite tekstas redaktorius

## Įvadas

&kwrite; - tai daugiau nei &kde; darbastalio tekstų redaktorius. Jis gali būti naudojamas programuotojų ir gali būti laikomas bent jau daline alternatyva galingesniems redaktoriams. Geriausia jį naudoti skirtingomis kalbomis parašytų pradinių programų failų peržiūrai kartu su &konqueror; arba &dolphin;. &kwrite; taipogi gerai veikia kaip paprastas tekstų redaktorius. Vienas pagrindinių &kwrite; funkcionalumų - sintaksės spalvinimas, pritaikytas daugumai skirtingų programavimo kalbų, tokių kaip: C/C++, &Java;, Python, Perl, Bash, Modula 2, &HTML;, ir Ada.

&kwrite; nadoja vieno dokumento naudotojo sąsają (SDI), reiškia vienu metu kiekviename &kwrite; lange galite redaguoti po vieną failą.

&kwrite; turi du veikimo režimus: paprastą veikseną su įprasta sąsaja ir sudėtingesnę veikseną, kuri turi daugiau funkcionalumo ir didesnį meniu. Sudėtingesnė veiksena įjungiama parinktimi Įjungti sudėtingesnę veikseną (&kde; 3 režimas), kurią rasite redaktoriaus konfigūracijos skiltyje Išvaizda.

## Pagrindai

&kwrite; naudoti labai paprasta. Bet kas, jau anksčiau naudojęs tekstų redaktorių, neturėtų turėti jokių problemų.

### Pertempimas

&kwrite; naudoja &kde; pertempimo protokolą. Failus nuo darbastalio, &dolphin; ar &dolphin; lange atidaryto nutolusio &FTP; serverio galima pertempti į &kwrite;.

### Komandinės eilutės parinktys

Nors &kwrite; dažniausiai bus paleista iš &kde; programų meniu ar spustelėjus darbastalio ženkliuką, ji gali būti atidaryta iš terminalo lango komandinės eilutės. Tokiu atveju pravartu žinoti keletą naudingų parinkčių.

#### Failo nurodymas

Nurodydami kelią iki konkretaus failo ir jo pavadinimą liepsite &kwrite; atidaryti (arba sukurti) tokį failą nedelsiant po paleidimo. Ši parinktis gali atrodyti daugmaž taip:

    % kwrite
    /home/algirdas/dokumentai/manofailas.txt

#### Nurodyti failą internete

Aukščiau nurodytas metodas gali būti naudojamas atidarinėti interneto failams (jei naudotojas tuo metu yra prisijungęs prie interneto). Tokio atidarymo pavyzdys galėtų būti toks:

    % kwrite
    ftp://ftp.kde.org/pub/kde/README

#### Kitos komandinės eilutės parinktys

Galima naudoti tokias komandinės eilutės parinktis:

``kwrite` `--help``

  Parodomos pagrindinės komandinės eilutės parinktys.

``kwrite` `--help-qt``

  Parodo parinktis, keičiančias &kwrite; sąveiką su &Qt;.

``kwrite` `--help-kde``

  Parodo parinktis, keičiančias &kwrite; sąveiką su &kde;.

``kwrite` `--help-all``

  Parodo visas komandinės eilutės parinktis.

``kwrite` `--author``

  Terminalo lange parodo &kwrite; autorių sąrašą.

``kwrite` `-v, --version``

  Rodo &Qt;, &kde;, ir &kwrite; versijas. Taip pat galima iškviesti komanda ``kwrite` `-v``

``&kwrite;` `--license``

  Rodo licencijos informaciją.

``kwrite` `--stdin``

  Nurodo &kwrite; skaityti dokumento turinį iš STDIN. Tai panašu į daugumos komandinės eilutės programų parinktį `-`. Leidžia persiųsti komandos rezultatą į &kwrite;.

``kwrite` `--encoding` encoding &URL;`

  Nurodo &kwrite;, kad dokumentą reikia rodyti naudojant nurodytą koduotę.

``kwrite` `--line` line &URL;`

  Atidarius dokumentą iš karto nueiti į nurodytą eilutę.

``kwrite` `--column` column &URL;`

  Atidarius dokumentą iš karto nueiti į nurodytą stulpelį.

### Klavišų deriniai

Daugumą klavišų derinių galima konfigūruoti Nustatymų meniu pagalba. Numatytieji &kwrite; klavišų deriniai yra šie:

Ins | Persijungti tarp įterpimo ir perrašymo režimo. Įterpimo režime redaktorius įterps rašomus simbolius prastumdamas visą dešiniau nuo kursoriaus likusį tekstą. Perrašymo režime kiekvienas įvedamas simbolis panaikins dešiniau kursoriaus esantį simbolį ir įterps naujai įvestą.
Rodyklė kairėn | Perkelia žymeklį viena vienu simboliu kairėn
Rodyklė dešinėn | Perkelia žymeklį vienu simboliu dešinėn
Rodyklė aukštyn | Perkelia žymeklį į ankstesnę eilutę
Rodyklė žemyn | Perkelia žymeklį į kitą eilutę
Psl. aukštyn | Perkelia žymekli vienu puslapiu aukščiau
&Alt;Psl. aukštyn | Ankstesnė žymelė
Psl. žemyn | Perkelia žymeklį vienu puslapiu žemyn
&Alt;Psl. žemyn | Kita žymelė
&Backspace; | Triną kairėje žymeklio pusėje esantį simbolį
Home (Namai) | Perkelia žymeklį į eilutės pradžią
End (Pabaiga) | Perkelia žymeklį į eilutės pabaigą
Delete | Triną dešinėje žymeklio pusėje esantį simbolį (arba bet kokį pažymėtą tekstą)
&Shift;&Enter; | Įterpti naują eilutę bei dabartinės eilutės pradžios simbolius, kurie nėra raidės ar skaitmenys. Tai naudinga pavyzdžiui rašant kodo komentarus: eilutės // kažkoks komentaras pabaigoje spauskite šią klavišų kombinaciją ir tada kita eilutė prasidės //. Taigi jums nereikės kiekvienoje eilutėje iš naujo suvedinėti komentaro simbolių.
&Shift;Rodyklė kairėn | Pažymi vieną kairiau žymeklio esantį simbolį
&Shift;Rodyklė dešinėn | Pažymi vieną dešiniau žymeklio esantį simbolį
F1 | Pagalba
&Shift;F1 | Kas tai?
F3 | Rasti kitą
&Shift;F3 | Rasti ankstesnį
&Ctrl;H | Rasti pažymėtą
&Ctrl;&Shift;H | Rasti ankstesnį pažymėtą
&Ctrl;A | Pažymėti viską
&Ctrl;&Shift;A | Nuimti žymėjimą
&Ctrl;&Shift;B | Žymėjimo blokais veiksena
&Ctrl;B | Padėti žymelę
&Ctrl;C | Kopijuoti pažymėtą tekstą į atmintinę.
&Ctrl;D | Komentuoti
&Ctrl;&Shift;D | Naikinti komentarą
&Ctrl;F | Rasti
&Ctrl;G | Eiti į eilutę...
&Ctrl;I | Įtraukti pažymėjimą
&Ctrl;&Shift;I | Šalinti pažymėjimo įtraukas
&Ctrl;J | Sujungti eilutes
&Ctrl;N | Naujas dokumentas
&Ctrl;O | Atverti dokumentą
&Ctrl;P | Spausdinti
&Ctrl;Q | Baigti - užverti aktyvią redaktoriaus kopiją
&Ctrl;R | Pakeisti
&Ctrl;S | Iškviečia komandą Įrašyti.
&Ctrl;U | Didžiosios raidės
&Ctrl;&Shift;U | Mažosios raidės
&Ctrl;&Alt;U | Iš didžiosios raidės
&Ctrl;V | Padėti iškarpinės turinį į redaguojamą eilutę
&Ctrl;W | Užverti
&Ctrl;X | Ištrinti pažymėtą tekstą ir įkelti jį į iškarpinę.
&Ctrl;Z | Atšaukti
&Ctrl;&Shift;Z | Grąžinti atšaukimą
&Ctrl;- | Sudėti vieną vietinį lygį
&Ctrl;&Shift;- | Sudėti viršutinį lygį
&Ctrl;+ | Išplėsti vieną vietinį lygį
&Ctrl;&Shift;+ | Išplėsti viršutinį lygį
Meta&Ctrl;V | Vi įvesties režimas
&Ctrl;Space | Įjungti kodo užbaigimą
F5 | Įkelti iš naujo
F6 | Rodyti/slėpti ženkliukų rėmelį
F7 | Persijungti į komandų eilutę
F9 | Rodyti/slėpti sulankstymo žymes
F10 | Dinaminis žodžių kėlimas
F11 | Rodyti/slėpti eilučių numerius

## Meniu įrašai

Paprastoje ir sudėtingoje veiksenoje rodomi skirtingi meniu įrašai. Sudėtinga veiksena įjungiama &kwrite; nustatymų skilties Išvaizda parinktimi Įjungti sudėtingesnę veikseną (&kde; 3 veiksena).

### Meniu „Failas“

&Ctrl;N Failas Naujas

  Naujame nepriklausomame lange pradedamas naujas dokumentas.

&Ctrl;O Failas Atverti...

  Rodo standartinį &kde; Failo atverimo dialogą. Failų sąraše raskite norimą failą ir spauskite Atverti, kad jį atvertumėte.

Failas Atverti paskutinį naudotą

  Tai greitas būdas atidaryti anksčiau irašytus dokumentus. Parinkus šį elementą atveriamas paskutinių įrašytų failų sąrašas. Spustelėjus ant konkretaus failo jis bus atidarytas su &kappname;, jei failas tebėra ankstesnėje vietoje.

&Ctrl;S Failas Įrašyti

  Įrašo dabartinį dokumentą. Jei failas jau buvo įrašytas, ši operacija neklausiant naudotojo užrašys naują versiją ant viršaus. Jei tai pirmas naujo dokumento įrašymas, bus parodytas „įrašyti kaip“ dialogas (aprašytas žemiau).

Failas Įrašyti kaip...

  Leidžia įrašyti dokumentą kitu pavadinimu. Tai daroma su pagalba dialogo, aprašyto skyriuje Atverti.

F5 Failas Įkelti iš naujo

  Iš naujo įkelia atidarytą failą iš disko. Ši komanda naudinga tada, kai kita programa ar procesas pakeitė failą, kurį jūs atvėrėte su &kappname;.

&Ctrl;P Failas Spausdinti...

  Atveria paprastą spausdinimo dialogą, kuriame naudotojas gali nurodyti, ką, kur ir kaip reikia spausdinti.

Failas Eksportuoti kaip HTML

  Eksportuoti failą &HTML; formatu, kad jį būgų galima peržiūrėti kaip tinklalapį. Ši parinktis rodoma tik tada, kai įjungtas priedas Eksportuotojas.

&Ctrl;W Failas Užverti

  Uždaro aktyvų failą. Jei padarėte neįrašytų pakeitimų, prieš uždarant failą &kappname; jūsų paklaus, ar nereikia išsaugoti pakeitimų.

&Ctrl;Q Failas Išjungti

  Uždarys redaktoriaus langą. Jei naudodami meniu parinktį Naujas ar Naujas langas turite paleidę daugiau nei vieną &kappname; kopiją, kitos kopijos nebus uždarytos.

### Meniu „Keisti“

&Ctrl;Z Keisti Atšaukti

  Atšaukti paskutinį naudotojo veiksmą ar operaciją.

&Ctrl;&Shift;Z Keisti Pakartoti

  Atšaukti paskutinę atšaukimo operaciją (jei tokia buvo).

&Ctrl;X Keisti Iškirpti

  Ši komanda ištrina dabartinį pažymėjimą ir įkelia jo turinį į iškarpinę. Iškarpinė - tai &kde; funkcionalumas, leidžiantis perkelti duomenis iš vienos programos į kitą.

&Ctrl;C Keisti Kopijuoti

  Nukopijuoja dabar pažymėtą tekstą į iškarpinę, iš kur jis gali būti įkeltas į kitą vietą. Iškarpinė - tai &kde; funkcionalumas, leidžiantis nesudėtingai perkelti duomenis iš vienos programos į kitą.

&Ctrl;V Keisti Padėti

  Įterps iškarpinės turinį žymeklio vietoje. Iškarpinė - &kde; funkcionalumas, leidžiantis nesunkiai perkelti duomenis iš vienos programos į kitą.

Keisti Kopijuoti kaip HTML

  Nukopijuoja dabar pažymėtą tekstą į iškarpinę kaip &HTML;. Ši parinktis rodoma tik tada, kai įjungtas priedas Eksporteris.

&Ctrl;A Keisti Pažymėti viską

  Ši parinktis pažymės visą dokumentą. Tai naudinga, kai norite nukopijuoti visą dokumento turinį į kitą failą ar programą.

&Ctrl;&Shift;A Keisti Panaikinti žymėjimą

  Panaikina teksto pažymėjimą, jei kas nors yra pažymėta.

&Ctrl;&Shift;B Keisti Žymėjimo blokais veiksena (Sudėtingesnė veiksena)

  Perjungia pažymėjimo veikseną. Kai įjungta žymėjimo veiksena BLOKAS, galite daryti vertikalius žymėjimus, pavyzdžiui pažymėti stulpelius nuo 5 iki 10 eilutėse nuo 9 iki 15. Būsenos juostoje rodomas dabartinė žymėjimo veiksena: BLOKAS arba LINIJA.

Meta&Ctrl;V Keisti VI įvesties režimas (Sudėtingesnė veiksena)

  Persijungti į vi tipo, modalinį redagavimo režimą. Šiame režime galėsite naudoti populiariausias komandas ir judesius iš vim normalaus ir vizualaus režimo bei matysite pasirenkamą vi režimo būsenos juostą. Ši būsenos juosta rodo komandas jų įvedimo metu, komandų rezultatus bei dabartinį režimą. Šio režimo veiksena gali būti konfigūruojama Vi įvesties režimo kortelėje, esančioje &kappname; konfigūravimo dialogo skiltyje Redagavimas.

Įterpti(Ins) Keisti Perrašymo veiksena

  Perjungia tarp įterpimo ir perrašymo veiksenos. Kai įjungta veiksena ĮTRP, jūs žymeklio vietoje įterpiate simbolius. Kei įjungta veiksena PRŠ, rašant simbolius, jie keičia jau esančius, jei žymeklis yra prieš jau įrašytus simbolius. Būsenos juostoje rodoma dabartinė veiksena: ĮTRP arba PRŠ.

&Ctrl;F Keisti Ieškoti...

  Redaktoriaus lango apačioje atidaro paieškos juostą. Kairėje jos pusėje yra mygtukas, leidžiantis užverti juostą. Dešiniau šio mygtuko yra teksto įvedimo juosta, kurioje galite įvesti ieškomą tekstą.

  Paieška prasideda iš karto, kai tik pradedate įvedinėti paieškos simbolius. Jei teksta yra ieškoma dalis, ji pažymima ir įvedamo ieškomo teksto fonas pasikeičia į šviesiai žalią. Jei įvestas paieškos tekstas nerastas, įvedimo lauko fonas pasikeičia į raudoną bei dešinėje pusėje rodoma žymė Nerasta.

  Naudokite mygtukus Kitas ir Ankstesnis, kad pereitumėte prie kito ar ankstesnio atitinkančio teksto dokumente.

  Galite pasirinkti, ar paieška turi kreipti dėmesį į raidžių dydį. Įjungus parinktį Skirti didžiąsias ir mažąsias raides bus randamos tik tos dokumento dalys, kuriose atitiks ir raidžių dydis.

  Norėdami persijungti į sudėtingesnės paieškos bei pakeitimo režimą, spauskite ant dešinėje pusėje esančios žalios rodyklės.

F3 Keisti Ieškoti kito

  Pakartoja paskutinę paieškos operaciją, jei tokia buvo vykdyta, nerodant paieškos juostos.

&Shift;F3 Keisti Ieškoti ankstesnio

  Pakartoja paskutinę paieškos operaciją, jei tokia buvo, nerodant paieškos juostos bei ieškant dokumentu atgal, o ne pirmyn.

&Ctrl;R Keisti Pakeisti...

  Įjungia išplėstinės paieškos bei pakeitimo juostą. Viršutinėje kairėje juostos pusėje yra ženkliukas, kurio pagalba galite užverti juostą. Dešiniau šio ženkliuko yra teksto įvedimo eilutė, kurioje galite įvesti ieškomą tekstą.

  Iškrentančiame meniu galite pasirinkti paieškos režimus: Paprastas tekstas, Pilni žodžiai, Specialios kombinacijas (Escape sequences) arba Reguliari išraiška.

  Įjungus režimus Specialios kombinacijas (Escape sequences) arba Reguliari išraiška, paieškos teksto kontekstiniame meniu atsiras punktas Įdėti..., kurio pagalba į paieškos teksto lauką galėsite įdėti iš anksto numatytas specialias kombinacijas arba reguliarios išraiškos dalis.

  Naudokite mygtukus Kitas ir Ankstesnis, kad pereitumėte prie kito ar ankstesnio atitinkančio teksto dokumente.

  Įveskite tekstą, į kurį norite pakeisti rastą tekstą, į lauką, pažymėta Pakeisti ir spauskite mygtuką Pakeisti, kad pakeistumėte tik pažymėtą tekstą. Jei spausite mygtuką Pakeisti viską, bus pakeistos visos nurodytą paieškos kriterijų atitinkančios dokumento dalys.

  Galite keisti paieškos ir pakeitimo elgseną, reguliuodami juostos apačioje esančias parinktis. Įjungus Skirti didžiąsias ir mažąsias raides bus randamos tik tos teksto dalys, kuriose tiksliai atitiks ir raidžių dydis (mažosios, didžiosios). Parinktis Tik pažymėjimas nurodys, kad ieškoti reikia tik dabar pažymėtame tekste. Parinktis Rasti viską paryškins visas paieškos kriterijus atitinkančios dokumento dalis bei mažame iššokančiame dialoge parodys, kiek iš viso tokių dalių yra.

  Norėdami persijungti į paprastą paieškos režimą, spustelėkite ant dešinėje pusėję esančios žalios rodyklės.

&Ctrl;H Keisti Rasti pažymėtą

  Randa kitą pažymėto teksto pasikartojimą.

&Ctrl;&Shift;H Keisti Rasti pažymėtą atgal

  Randa ankstesnį pažymėto teksto pasikartojimą.

&Ctrl;G Keisti Peršokti į eilutę...

  Lango apačioje atveria peršokimo į eilutę juostą, kuri gali būti naudojama perkelti žymeklį į konkrečia dokumento eilutę (nurodytą skaičiumi). Eilutės numeris gali būti įvestas tiesiogiai arba parinktas spaudžiant pele ant rodyklėlių aukštyn ir žemyn. Rodyklėlė aukštyn didins eilutės numerį, o rodyklėlė žemyn - mažins. Juostą galite užverti spausdami ant kairėje juostos pusėje esančio ženkliuko.

### Meniu „Rodymas“

Meniu Rodymas leidžia keisti aktyvaus redaktoriaus nustatymus bei valdyti rėmelius.

Rodymas Naujas langas

  Sukurti kitą langą, kuriame būtų įkeltas dabartinis dokumentas. Visi pakeitimai viename lange iš karto matomi kitame ir atvirkščiai.

F7 Rodymas Persijungti į komandinę eilutę (Sudėtingesnė veiksena)

  Lango apačioje rodo Katepart komandinę eilutę. Komandinėje eilutėje galite parašyti `help`, kad gautumėte pagalbą. Norėdami sužinoti komandų sąrašą rašykite `help list`.

Rodymas Rodyti Javascript konsolę (Sudėtingesnė veiksena)

  Šis punktas atveria įrankį, kuris leidžia interaktyviai paleisti Javascript kodą. Daugiau informacijos rasite skyriuje &kate; praplėtimas naudojant scenarijus

Rodymas Schema (Sudėtingesnė veiksena)

  Pasirinkite šrifto schemą.

F10 Rodymas Dinaminis žodžių kėlimas

  Ilgos teksto eilutės bus perkeliamos į naują eilutę ties lango kraštu, tačiau tiktai ekrane (pačiame faile turinys nesikeis).

Rodymas Dinaminio žodžių kėlimo indikatoriai (Sudėtingesnė veiksena)

  Pasirinkite, kaip ir kada turėtų būti rodomi dinaminio žodžių kėlimo indikatoriai. Ši parinktis pasiekiama tik tada, kai įjungta parinktis Dinaminis žodžių kėlimas.

Rodymas Rodyti statinio žodžių perkėlimo žymę (Sudėtingesnė veiksena)

  Įjungus šią parinktį, ties stulpeliu, nurodytu meniu punkto Nustatymai Konfigūruoti redaktorių... kortelėje redagavimas, bus rodoma vertikali linija. Pastebėtina, kad ši žymė rodoma tik tada, jei naudojamas fiksuoto pločio šriftas.

F6 Rodymas Rodyti ženkliukų rėmelį (Sudėtingesnė veiksena)

  Tai perjungiamas elementas. Įjungus kairėje redaktoriaus pusėje bus matomas ženkliukų rėmelis.

F11 Rodymas Rodyti eilučių numerius

  Tai perjungiamas elementas. Įjungus šią parinktį, kairėje redaktoriaus pusėje bus matomi eilučių numeriai.

Rodymas Rodyti slinkties juostos žymes (Sudėtingesnė veiksena)

  Įjungus šią parinktį, vertikalioje slinkties juostoje bus rodomos dokumente sukurtų žymų pozicijos.

F9 Rodyti sulankstymo žymes (Sudėtingesnė veiksena)

  Įjungus šią parinktį, bus rodomos kodo (programų) blokų sulankstymo žymės.

Kodo sulankstymas (Sudėtingesnė veiksena)
  &Ctrl; &Shift;- Sudėti viršutinį lygį

    Sudėti visus dokumente esančius viršutinio lygio blokus.

  &Ctrl; &Shift;+ Išplėsti viršutinį lygį

    Išplėsti visus dokumento viršutinio lygio blokus.

  &Ctrl; - Sudėti vieną vietinį lygį

    Sudėti vieną arčiausiai žymeklio esantį bloką.

  &Ctrl; + Išplėsti vieną vietinį lygį

    Išplėsti vieną arčiausiai žymeklio esantį bloką.

Padidinti šriftą

  Padidina naudojamo šrifto dydį.

Sumažinti šriftą

  Sumažina naudojamo šrifto dydį.

### Meniu „Žymelės“

Šis meniu rodomas tik tada, kai redaktoriaus konfigūracijos skiltyje Išvaizda įjungta parinktis Sudėtingesnė veiksena (&kde; 3 veiksena).

&Ctrl;B Žymelės Padėti žymelę

  Einamojoje aktyvaus dokumento eilutėje padeda arba panaikina žymelę (jei žymelė ten yra - ji panaikinama, priešingu atveju ji padedama).

Žymelės Išvalyti visas žymeles

  Ši parinktis panaikina visas dokumento bei šio meniu apačioje esančias žymeles.

&Alt; PgUp Žymelės Ankstesnė

  Ši parinktis perkels žymeklį į pirmą aukščiau esančią eilutę su žymele. Meniu elemente bus nurodytas eilutės numeris ir pirma eilutės teksto dalis. Šis elementas rodomas tik tada, kai dokumente yra žymų, esančių aukščiau už žymeklį.

&Alt; PgDown Žymelės Kita

  Perkels žymeklį į pradžią žemiau esančios eilutės su žymele. Meniu elemente bus nurodytas eilutės numeris ir eilutės su žymele teksto pradžia. Šis elementas rodomas tik tada, kai dokumente yra žemiau esančių eilučių su žymelėmis.

Jei šiame lange yra žymelių, jų sąrašas rodomas šio meniu apačioje.

### Meniu „Įrankiai“

Įrankiai Tik skaitymo veiksena

  Perjungia dabartinį dokumentą į tik skaitymo veikseną. Tokiu būdu nebus galima daryti jokių teksto ar jo formatavimo pakeitimų.

Įrankiai Režimas (Sudėtingesnė veiksena)

  Parinkite norimą režimą, kuriuo turėtų būti interpretuojamas dabartinis dokumentas. Tai tik dabartiniam dokumentui permuša globalų failų tipų nustatymą, nurodomą per meniu punktą Nustatymai Konfigūruoti redaktorių... kortelę „Veiksenos ir failų tipai“.

Įrankiai Paryškinimas (Sudėtingesnė veiksena)

  Pasirinkite paryškinimo schemą, kurią norite naudoti dabartiniam dokumentui. Tai tik dabartiniam dokumentui permuša globalius paryškinimo nustatymus, randamus per meniu punktą Nustatymai Konfigūruoti redaktorių....

Įrankiai Įtrauka (Sudėtingesnė veiksena)

  Parinkite dabartiniam dokumentui norimą įtraukų tipą. Ši parinktis tik dabartiniam dokumentui permuša globalius įtraukų nustatymus, randamus per peniu punktą Nustatymai Konfigūruoti redaktorių....

Įrankiai Koduotė

  Galite permušti numatytąją koduotę, nurodytą meniu punkto Nustatymai Konfigūruoti redaktorių... skiltyje Atverti-įrašyti. Čia nurodyta koduotė bus naudojama tik dabartiniam dokumentui rodyti.

Įrankiai Eilutės galas (Sudėtingesnė veiksena)

  Parinkite norimą eilučių pabaigą, kuri turi būti naudojama dabartiniam dokumentui. Ši parinktis tik šiam dokumentui permuša globalius nustatymus, nurodytus per meniu punktą Nustatymai Konfigūruoti redaktorių....

Įrankiai Įdėti baitų tvarkos žymeklį (BOM)

  Įjungus šią parinktį, unikodiniuose dokumentuose visada bus pridedamas konkrečią baitų tvarką nurodantis simbolis. Baitų tvarkos žyma (angl. byte order mark - BOM) - tai unikodinis simbolis, naudojamas baitų tvarkos nurodymui tekstiniuose failuose ar sekose. Daugiau informacijos rasite wikipedijos straipsnyje Baitų tvarkos žymė.

&Ctrl;Tarpas Įrankiai Įjungti kodo užbaigimą (Sudėtingesnė veiksena)

  Rankiniu būdu įjungti komandos užbaigimą. Paprastai jis įsijungiamas naudojant šiai komandai skirtą klavišų kombinaciją.

Įrankiai Žodžių užbaigimas (Sudėtingesnė veiksena)

  Panaudoti tolimesnį žodžį (&Ctrl; 9) ir Panaudoti ankstesnį žodį (&Ctrl; 8) užbaigia dabar įvestą tekstą ieškant panašių žodžių aukščiau arba žemiau nuo žymeklio pozicijos. Pabaigimo apvalkalas parodo užbaigimo meniu, su tinkamais įrašais.

&Ctrl;&Shift;O Įrankiai Automatinis rašybos tikrinimas

  Įjungus Automatinį rašybos tikrinimą, neteisingai parašytas tekstas iš karto pabraukiamas.

Įrankiai Rašybos tikrinimas...

  Tai įjungia rašybos tikrinimo programą - programą, sukurtą tam, kad padėtų naudotojui rasti ir pataisyti rašybos klaidas. Įjungus šią parinktį įjungs rašybos tikrinimo programą ir parodys rašybos tikrinimo dialogą, kurio pagalba naudotojas galės kontroliuoti procesą. Yra keturios vertikaliai išdėliotos parinktys dialogo centre su žymelėmis kairėje pusėje. Pradedant nuo viršaus jos yra:

  Nežinomas žodis:

    Čia rašybos tikrinimo programa rodo šiuo metu tikrinamą žodį. Taip atsitinka tada, kai tikrinimo programa randa žodį, kurio nėra žodyne - faile, kuriame surašyti visi teisingai parašyti žodžiai bei jų variantai.

  Keisti į:

    Jei rašybos tikrinimo programa turi savo žodyne kokių nors panašių žodžių, pirmasis iš jų bus rodomas čia. Naudotojas gali sutikti su pasiūlymu, įrašyti savo pataisymą arba pasirinkti kitą siūlomą žodį kitame langelyje.

  Kalba:

    Jei įdiegėte daugiau nei vieną žodyną, čia galite parinkti, kurią kalbą/žodyną reikia naudoti.

  Dešinėje dialogo pusėje yra 6 mygtukai, leidžiantys naudotojui valdyti rašybos tikrinimo procesą. Jie yra:

  Pridėti į žodyną

    Paspaudus šį mygtuką, Nežinomas žodis bus pridėtas į rašybos tikrinimo žodyną. Tai reiškia, kad ateityje tikrinimo programa visada galvos, kad šis žodis parašytas teisingai.

  Pasiūlyti

    Rašybos tikrinimo programa šioje vietoje gali pasiūlyti keletą variantų, kuo būtų galima pakeisti šiuo metu tikrinamą žodį. Spustelėjus ant bet kurio čia esančio pasiūlymo, žodis bus perkeltas į aukščiau esantį langelį Pakeisti į.

  Pakeisti

    Šis mygtukas pakeičia dokumente esantį nagrinėjamą žodį tuo, kuris įvestas langelyje Keisti į.

  Pakeisti viską

    Šio mygtuko pagalba tikrinimo programa pakeičia ne tik dabartinį Nežinomą žodį:, bet ir visus toliau šiame dokumente pasitaikančius tokius pačius Nežinomus žodžius.

  Ignoruoti

    Paspaudus šį mygtuką rašybos tikrinimo programa tikrins toliau nieko nedarydama su dabar rastu nežinomu žodžiu.

  Viską ignoruoti

    Šis mygtukas nurodo, kad rašybos tikrinimo programa neturi nieko daryti su dabar rodomu Nežinomu žodžiu bei praleisti visus kitus šio žodžio pasikartojamus.

    Tai bus daroma tik dabartiniame rašybos tikrinimo paleidime. Dar kartą paleidus tikrinimą, vėl bus sustojama ant šito žodžio.

  Dar trys mygtukai yra išdėstyti horizontaliai rašybos tikrinimo dialogo apačioje. Jie yra:

  Pagalba

    Įjungia &kde; pagalbos sistemą su šio dialogo pagalbos puslapiu.

  Baigta

    Baigia rašybos tikrinimo procesą ir grįžta į dokumentą.

  Atšaukti

    Nutraukia rašybos tikrinimo procesą, atstato visus pakeitimus ir grįžta į dokumentą.

Įrankiai Rašybos tikrinimas (nuo žymeklio)...

  Įjungia rašybos tikrinimą, bet pradeda tikrinti ne nuo dokumento pradžios, o nuo tos vietos, kur šiuo metu yra žymeklis.

Įrankiai Tikrinti pažymėjimo rašybą...

  Tikrina pažymėto teksto rašybą.

Įrankiai Keisti žodyną

  Redaktoriaus lango apačioje rodo išskleidžiamą visų rašybos tikrinimui prieinamų žodynų. Taip galima nesunkiai perjungti žodyną pavyzdžiui automatiniam rašybos tikrinimui.

Įrankiai Išvalyti įtraukas

  Sutvarko įtraukas dabartiniame pažymėjime arba eilutėje, kurioje šiuo metu yra žymeklis. Įtraukų išvalymas užtikrina, kad visas jūsų tekstas atitinka jūsų parinktą įtraukų tipą.

Įrankiai Lygiuoti

  Perlygiuoja dabartinę eilutę arba pažymėtas eilutes pagal parinktą lygiavimo režimą ir nustatymus.

&Ctrl;D Įrankiai Komentaras (sudėtingesnė veiksena)

  Prideda vieną tarpą eilutės, kurioje yra žymeklis, pradžioje arba visų pažymėtų eilučių pradžiose.

&Ctrl;&Shift;D Įrankiai Naikinti komentarą (sudėtingesnė veiksena)

  Pašaliną vieną pradžioje esantį tarpą (jei toks yra) iš eilutės, kurioje yra žymeklis, arba iš pažymėtų eilučių.

&Ctrl;U Įrankiai Didžiosios raidės

  Keičia pažymėto teksto, arba simbolio, esančio už žymeklio, raides į didžiąsias.

&Ctrl;&Shift;U Įrankiai Mažosios raidės

  Keičia pažymėto teksto, arba simbolio, esančio už žymeklio, raides į mažąsias.

&Ctrl;&Alt;U Įrankiai Iš didžiosios raidės

  Keisti pažymėtą tekstą arba dabartinį žodį taip, kad jis būtų pradėtas iš didžiosios raidės.

&Ctrl;J Įrankiai Sujungti eilutes

  Sujungia pažymėtas eilutes arba dabartinę eilutę su žemiau esančia. Tarpas naudojamas kaip skirtukas. Sujungiamų eilučių atitinkamoje pradžioje ir pabaigoje esantys tarpai panaikinami.

Įrankiai Pritaikyti žodžių kėlimą

  Galutinai perkelti netelpančius žodžius į kitas eilutes. Tai reiškia, kad bus sukurta nauja teksto eilutė ten, kur dabartinės eilutės ilgis viršija ilgį, nurodytą parinktyje Perkelti žodžius. Šią parinktį galima rasti meniu punkto Nustatymai Konfigūruoti redaktorių... skiltyje „Redagavimas“.

Jei įdiegtas priedas ĮterptiFailą, čia rasite papildomą meniu punktą Įterpti failą....

### Nustatymų meniu

Nustatymai Rodyti būsenos juostą

  Įjungus šią parinktį redaktoriaus apačioje rodoma nedidelė juosta, kurioje matoma informacija apie dabartinio dokumento būseną. Išjungus šią parinktį juosta paslepiama.

Nustatymai Rodyti įrankių juostą

  Įjungus šią parinktį rodoma perkeliama įrankinė, kurioje yra dažniausiai naudojamų komandų mygtukai. Išjungus šią parinktį įrankinė paslepiama.

Nustatymai Rodyti kelią

  Įjungus šią parinktį lango pavadinimo juostoje rodomas pilnas kelias (padėtis failų sistemoje) iki dabartinio dokumento. Išjungus šią parinktį pilnas kelias nerodomas.

Nustatymai Konfigūruoti redaktorių...

  Šis meniu elementas atveria dialogą, kuriame galite keisti eilę įvairių nustatymų.

Nustatymai Konfigūruoti sparčiuosius klavišus...

  Šis punktas atveria dialogą, kuriame galima keisti sparčiuosius klavišus. Lange bus rodomas sąrašas visų komandų (veiksmų) ir jiems priskirtos klavišų kombinacijos, alternatyvios ir globalios kombinacijos. Lango viršuje esanti eilutė Ieškoti gali būti naudojama rodomų įrašų filtravimui. Pažymėjus veiksmą kairiuoju pelės mygtuku (spustelėjus ant veiksmo pavadinimo arba ant sparčiojo klavišo langelio numatytajai kombinacijai arba pasirinktinai kombinacijai skirtame langelyje) rodomos akutės Numatytoji bei Pasirinkta.

  Norėdami priskirti arba pakeisti klavišų kombinaciją spauskite ant mygtuko Jokio. Jo pavadinimas pasikeis į Įvestis. Dabar galite spausti klavišų kombinaciją, kurios pagalba norite iškviesti pasirinktą veiksmą.

  Pavyzdžiui pažymėjus veiksmą Apie &kde;, spauskite klavišų kombinaciją &Ctrl;, &Alt; ir K. Tai reikš, kad bet kada laikydami paspaudę &Ctrl; ir &Alt; mygtukus ir spustelėję K (naudodami &kappname;) atversite dialogą About &kde;.

  Naudodami dialogo apačioje esančius mygtukus galite visiems veiksmas sugrąžinti jų numatytąsias klavišų kombinacijas, atspausdinti kombinacijų sąrašą arba atšaukti visus pakeitimus. Norėdami užverti dialogą ir patvirtinti visus pakeitimus spauskite mygtuką Gerai.

Nustatymai Konfigūruoti įrankines...

  Tai atidarys dialogą, kuriame galėsite pakeisti įrankinės konfigūraciją. Naudotojas gali pasirinkti, kurių komandų mygtukai turėtų pasirodyti įrankinėje. Kairėje rodomas sąrašas visų komandų, kurias galima įkelti į įrankinę. Dešinėje rodomas sąrašas komandų, kurios jau įkeltos į įrankinę. Keturių mygtukų su rodyklėmis rinkinys, esantis tarp šių dviejų sąrašų, valdo pažymėtas komandas. Į dešinę rodanti rodyklė įkelia pažymėtą komandą į dešinįjį sąrašą, t.y. ji įkeliama į įrankinę. Kairėn rodanti rodyklė vykdo priešingą veiksmą - išima veiksma iš įrankinės. Auktšyn ir žemyn rodančios rodyklės keičia pažymėtos komandos pozicija dešiniame sąraše, ko pasekoje keičiasi ir mygtuko pozicija įrankinėje.

### Pagalbos meniu

&help.menu.documentation;

## &kappname; konfigūravimas

Parinkus meniu punktą Nustatymai Konfigūruoti redaktorių... bus parodytas Redaktoriaus konfigūravimo dialogas. Šio dialogo pagalba galima keisti eilę įvairių nustatymų. Nustatymai, kuriuos galima keisti, priklauso nuo to, kokią sekciją naudotojas pasirenka kairėje dialogo pusėję esančiame vertikaliame sąraše. Naudotojas gali kontroliuoti procesą trimis apačioje esančiais mygtukais.

Galite įjungti Pagalbos sistemą, patvirtinti dabartinius nustatymus ir užverti dialogą spaudžiant mygtuką Gerai arba Atšaukti konfigūravimo procesą. Žemiau išsamiau aprašomos kategorijos Išvaizda, Šriftai ir spalvos, Redagavimas, Atverti-įrašyti ir Plėtiniai.

### Išvaizda

#### Bendri

Dinaminis žodžių kėlimas

  Įjungus šią parinktį, teksto eilutės bus perkeliamos į kitas ties redaktoriaus lango riba.

  Dinaminio žodžių perkėlimo žymekliai (jei taikoma)

    Pasirinkite, kaip ir kada turėtų būti rodomi dinaminio žodžių kėlimo indikatoriai. Galite pasirinkti tarp Išjungta, Sekti eilučių numerius arba Visada įjungta.

  Sulyginti dinamiškai perkeltas linijas su įtraukos gyliu:

    Įjungia automatinę dinamiškai perkeltų linijų įtrauką, lygią pirmos eilutės įtraukai. Taip programų kodas bus lengviau skaitomas.

    Papildomai tai leidžia nustatyti maksimalų ekrano plotį, kaip procentą, po kurio dinamiškai perkeltos linijos daugiau nebus vertikaliai sulyginamos. Pavyzdžiui nustačius 50%, eilutės, kurių įtraukos lygis yra didesnis nei 50% ekrano pločio, nebus vertikaliai sulyginamos su visomis po jomis esančiomis perkeltomis eilutėmis.

Tarpų paryškinimas
  Paryškinti tabuliatorius

    Redaktorius rodys » simbolį, indikuojantį tabuliatoriaus buvimą tekste.

  Paryškinti tarpus eilučių pabaigoje

    Redaktorius rodys taškus, indikuojančius papildomų tarpų buvimą eilučių pabaigoje.

Sudėtingesni

  Rodyti įtraukos linijas

    Įjungus šią parinktį, redaktorius rodys vertikalias linijas, padedančias identifikuoti įtraukas.

  Paryškinti plotą tarp parinktų skliaustelių

    Įjungus šią parinktį, bus paryškintas tekstas, esantis tarp atitinkančių pažymėtų skliaustelių.

#### Rėmeliai

Rėmeliai
  Rodyti sulankstymo žymes (jei pritaikoma)

    Įjungus šią parinktį, dabartiniame rodinyje bus matomos kodo sulankstymo žymes, jei kodo sulankstymas galimas.

  Rodyti ženkliukų rėmelį

    Įjungus šią parinktį, kairėje pusėje matysite ženkliukų rėmelį. Jame, pavyzdžiui, matysite žymelių ženkliukus.

  Rodyti eilučių numerius

    Įjungus šią parinktį, kairėje pusėje bus rodomi eilučių numeriai.

  Rodyti slinkties juostos žymes

    Įjungus šią parinktį, vertikalioje slinkties juostoje bus rodomos žymos. Žymos, pavyzdžiui, gali rodyti žymelių pozicijas.

Rūšiuoti žymelių meniu

  Šios parinktys rodomos tik tada, jei kitoje sekcijoje įjungta parinktis Sudėtingesnė veiksena (&kde; 3 veiksena).

  Pagal sukūrimą

    Kiekviena nauja žymelė bus dedama į apačią, nepriklausomai nuo to, kokioje dokumento vietoje ji padėta.

  Pagal vietą

    Žymelės bus rūšiuojamos pagal numerius eilučių, kuriose jos padėtos.

### Šriftai ir spalvos

Šioje dialogo skiltyje galite konfigūruoti visus bet kurios schemos šriftus ir spalvas, bei kurti naujas schemas ar naikinti esančias. Kiekvienoje schemoje yra spalvų, šriftų nustatymai paprastam ir pažymėtam tekstui.

&kappname; parinks už jus aktyvią schemą, bet jei norite dirbti su kita schema, parinkite ją išskleidžiamame sąraše Schema. Mygtukais Naujas ir Trinti galite sukurti naują schemą ar ištrinti jau egzistuojančią.

Apačioje galite parinkti Numatytąją &kappname; schemą.

#### Spalvos

Teksto srities fonas
  Paprastas teksas

    Tai numatytasis redaktoriaus ploto fonas. Tai bus dominuojanti redaktoriaus ploto spalva.

  Pažymėtas tekstas

    Tai pažymėto teksto fonas. Numatytoji reikšmė yra globali pažymėjimo spalva, kuri yra nurodyta &kde; spalvų nustatymuose.

  Esama eilutė

    Nurodykite esamos eilutės spalvą. Jei šią spalvą parinksite šiek tiek kitokią nei paprasto teksto, jums bus lengviau pastebėti eilutę, kurioje yra žymeklis.

  Žymelė

    Šiame išskleidžiamame sąraše galite parinkti skirtingų žymų tipus. Spalva bus sumaišyta su pažymėtos eilutės fono spalva, taigi eilutė su daugiau žymeklių ar pažymėta eilutė, kuri yra esamoji, bus nuspalvinta kelių spalvų mišiniu. Žymių spalvos taipogi naudojamos, jei įjungėte slinkties juostos žymes.

Papildomi elementai
  Kairiosios ribos fonas

    Ši spalva naudojama žymėms, eilučių numeriams ir kodo sulankstymo žymių riboms kairėje redaktoriaus pusėje (kai jie yra rodomi).

  Eilučių numeriai

    Ši spalva naudojama paišant eilučių numerius kairėje redaktoriaus pusėje.

  Skliaustelių paryškinimas

    Šia spalva paryškinamas skliausteliais išskirtas tekstas.

  Žodžių perkėlimo žymekliai

    Ši spalva naudojama paišant raštą kairėje pusėje, kai dinamiškai perkeltos eilutės yra lygiuojamos vertikaliai bei statinio žodžių perkėlimo žymėms.

  Tabuliavimo ir tarpo žymės

    Šia spalva paišomi tuščios vietos indikatoriai (kai jie įjungti).

  Eilutė su rašybos klaida

    Nustato spalvą eilutės, kurioje buvo rasta rašybos klaida.

#### Šriftai

Čia galite pasirinkti schemos šriftą. Galite pasirinkti bet kurį jūsų sistemoje esantį šriftą ir nurodyti numatytąjį jo dydį. Dialogo apačioje rodomas pavyzdinis tekstas, kad matytumėte, kaip atrodys jūsų pasirinkimas.

#### Paprasto teksto stiliai

Paprasto teksto stilius paveldi pažymėto teksto stiliai, dėl to tekstas vaizduojamas nuosekliau. Pavyzdžiui komentaro tekstas naudoja tą patį stilių beveik visuose teksto formatuose, kuriuos moka paryškinti &kappname;.

Stiliaus pavadinimui vaizduoji naudojamas tas pats stilius, todėl jūs iš karto matote, kaip veikia jūsų nustatymai.

Kiekvienam stiliui galite nurodyti įprastas savybes bei teksto ir fono spalvas. Norėdami nuimti fono spalvą, spauskite dešinį pelės mygtuką, kad pamatytumėte kontekstinį meniu.

#### Paryškinto teksto stiliai

Čia galite keisti teksto stilius, naudojamus konkrečiam paryškinimui. Redaktorius iš pradžių parenka paryškinimą, naudojamą dabartiniame dokumente. Norėdami keisti kitą paryškinimą, parinkitį jį išskleidžiamame sąraše Paryškinti, esančiame virš stilių sąrašo.

Stiliaus pavadinimui vaizduoji naudojamas tas pats stilius, todėl jūs iš karto matote, kaip veikia jūsų nustatymai.

Kiekvienam stiliui galite nurodyti įprastas savybes bei teksto ir fono spalvas. Norėdami nuimti fono spalvą, spauskite dešinį pelės mygtuką, kad pamatytumėte kontekstinį meniu. Papildomai galite matyti, ar stilius yra lygus numatytajam elemento stiliui ir jei ne - padaryti jį tokiu.

Pastebėsite, kad daugelis pažymėjimų turi kitus pažymėjimus, stilių sąraše vaizduojamus kaip grupes. Pavyzdžiui dauguma pažymėjimų importuoja įspėjimo pažymėjimą, o dauguma programų kodo formatų importuoja Doxygen pažymėjimą. Šių grupių spalvų keitimas pačius stilius veikia tik tada, kai jie naudojami pakeistame paryškinimo formate.

### Redagavimas

#### Bendri

Statinis žodžių kėlimas

  Žodžių perkėlimas - redaktoriaus funkcionalumas, automatiškai pradedantis naują eilutę ir perkeliantis žymeklį į tą eilutę. &kappname; automatiškai pradės naują eilutę, kai dabartinės eilutės ilgis pasieks ilgį, nurodytą parinktyje Perkelti žodžius ties:.

  Įjungti statinį žodžių kėlimą

    Įjungia arba išjungia statinį žodžių perkėlimą.

  Rodyti statinio žodžių perkėlimo žymes (jei taikoma)

    Įjungus šią parinktį, ties stulpeliu, nurodytu meniu punkto Nustatymai Konfigūruoti redaktorių... kortelėje redagavimas, bus rodoma vertikali linija. Pastebėtina, kad ši žymė rodoma tik tada, jei naudojamas fiksuoto pločio šriftas.

  Kelti žodžius ties simboliu:

    Jei įjungta parinktis Įjungti statinį žodžių perkėlimą, ši parinktis nurodo ilgį (simboliais), po kurio redaktorius automatiškai pradės naują eilutę.

Įvairūs
  Pašalinti tarpus eilučių pabaigose kol redaguojama

    &kappname; automatiškai pašalins visus papildomus tarpus teksto eilučių pabaigose.

  Automatiniai skliaustai

    Naudotojui parašius kairįjį skliaustelį ([, ( arba {) &kappname; automatiškai dešiniau žymeklio įveda ir dešinįjį skliaustelį (}, ) arba ]).

  Kopijuoti/iškirpti einamąją eilutę, jei nėra pažymėjimo

    Įjungus šią parinktį, jei nepažymėtas joks tekstas, kopijavimo ar iškirpimo veiksmai bus atliekami eilutei, kurioje yra žymeklis.

  Leisti praslinkti toliau už dokumento pabaigą

    Ši parinktis leidžia jums praslinkti toliau už dokumento pabaigą. Tai gali būti naudojama vertikaliai išcentruoti dokumento pabaigą arba užkelti ją ant dabartinio rodinio viršaus.

#### Žymeklis ir pažymėjimas

Teksto žymeklio judėjimas
  Protingas namo ir protingas į pabaigą

    Kai ši parinktis įjungta, mygtukas namo perkels žymeklį į eilutės teksto pradžią praleidžiant pradinius tarpus.

  Peršokantis žymeklis

    Įjungus šią parinktį, perkeliant žymeklį naudojant mygtukus kairėn ir dešinėn, jis pereis į ankstesnės ar kitos eilutės pradžią ar pabaigą, t.y. veiks taip, kaip daugumoje kitų redaktorių.

    Kai ši parinktis išjungta, žymeklio negalima judinti kairiau, jam esant eilutės pradžioje, bet galima perkelti dešiniau, kai žymeklis yra eilutės pabaigoje. Tai gali būti labai naudinga programuotojams. Kai parinktis įjungta, žymeklį perkėlus už eilutės pabaigos ribų (į dešinę), jis peršoks į kitos eilutės pradžią. Atitinkamai perkėlus žymeklį kairiau eilutės pradžios, jis bus perkeltas į prieš tai esančios eilutės pabaigą. Esant neįjungtai šiai parinkčiai, perkeliant žymeklį į dešinę nuo eilutės pabaigos jis tiesiog perkeliamas dešinėn iki begalybės, o bandant žymeklį perkelti kairiau eilutės pradžios niekas neįvyksta.

  PslAukštyn/PslŽemyn perkelia žymeklį

    Ši parinktis keičia žymeklio elgesį naudotojui spaudžiant mygtukus PslAukštyn ar PslŽemyn. Kai parinktis neįjungta, žymeklis išlaikys savo santykinę poziciją kitoje teksto dalyje, kuri bus matoma šios operacijos pasekoje. Taigi jei žymeklis yra matomo teksto viduryje, po operacijos jis ir liks teksto viduryje (išskyrus tuos atvejus, kai pasiekiama dokumento pradžia ar pabaiga). Kai ši parinktis įjungta, pirmas klavišo paspaudimas perkels žymeklį į matomo teksto viršų ar apačią tuo metu, kai rodomas naujas tekstas.

  Automatiškai centruoti žymeklį (eilutes):

    Nurodo, kiek eilučių turi būti matoma virš ir po žymekliu, jei tik įmanoma.

Teksto žymėjimo veiksena
  Normalus

    Pažymėjimas bus ištrintas jį pakeičiant įrašomu tekstu. Perkeliant žymeklį pažymėjimas dings.

  Išliekantis

    Pažymėjimas išliks net perkėlus žymeklį ar rašant tekstą.

#### Įtrauka

Numatytoji įtraukos veiksena:

  Nurodykite, kuri įtraukų veiksena turėtų būti numatytoji. Primigtynai rekomenduotina šioje vietoje nurodyti `Jokią` arba `Normalią`, bei naudoti failų tipų konfigūracijas, kad nurodytumėte įtraukų režimus tekstiniams formatams, tokiems kaip C/C++ programų kodas ar &XML;.

Įtraukiant naudoti
  Tabuliatoriai

    Įjungus šią parinktį, paspaudus mygtuką redaktorius iterps tabuliavimo simbolius arba naudos automatinį lygiavimą.

  Tarpai

    Įjungus šią parinktį, paspaudus klavišą, redaktorius įterps atitinkamą skaičių tarpų, priklausomai nuo teksto pozicijos ir `Tabuliatoriaus pločio` arba naudos automatinį lygiavimą.

  Tabuliatoriai ir tarpai

    Įjungus šią parinktį, redaktorius įterps tarpus taip, kaip aprašyta aukščiau, kai bus lygiuojama arba paspaudus eilutės pradžioje. Jei bus paspaustas eilutės viduryje arba pabaigoje – bus įterpiamas tabuliavimo simbolis.

  Tabuliatoriaus plotis:

    Čia nurodoma, kiek tarpų rodoma vietoje tabuliavimo simbolio.

  Įtraukos plotis:

    Įtraukos plotis, tai skaičius tarpo simbilių, kuris naudojamas eilutės įtraukimui. Jei sukonfigūruota lygiuoti naudojant tabuliacijos simbolius, simbolis įterpiamas, jei įtraukos tarpų skaičius dalinasi be liekanos iš tabuliatoriaus pločio.

Įtraukų savybės
  Palikti papildomus tarpus

    Išjungus šią parinktį, įtraukos lygio keitimas sulygina eilutę su lauke Įtraukos plotis įvestos reikšmės daugikliu.

  Keisti iš iškarpinės įkelto kodo įtrauką

    Įjungus šią parinktį, iš iškarpinės įkeltam kodui paskaičiuojamso reikiamos įtraukos. Iškvietus veiksmą Atšaukti panaikina šiuos įtraukos pakeitimus.

Įtraukos veiksmai
  Naikinimo klavišas pradžioje esančioje tarpų zonoje panaikina įtrauką

    Įjungus šią parinktį, naikinimo klavišas sumažina įtraukos lygį, jei žymeklis yra eilutės pradžioje esančioje tarpais užpildytoje zonoje.

  Tabuliatoriaus mygtuko veiksmai (jei nėra pažymėjimo)

    Jei norite, kad sulygintų dabartinę eilutę su dabartiniu kodo blokų kaip daro emacs, padarykite, kad būtų veiksmo Align spartusis klavišas.

    Visada pereiti į kitą tabuliatoriaus poziciją

      Įjungus šią parinktį, klavišas visada įterpia tiek tarpų, kad būtų pasiekta sekanti tabuliacijos pozicija. Jei skilties Redagavimas kortelėje Bendri įjungta parinktis Įterpti tarpus vietoj tabuliavimo žymų, įterpiami tarpai, priešingu atveju įterpiamas tabuliavimo simbolis.

    Visada didinti įtraukos lygį

      Įjungus šią parinktį, klavišas visada įtraukia dabartinę eilutę tokiu kiekiu simbolių, koks nurodytas lauke Įtraukos plotis.

    Didinti įtraukos lygį, jei žymeklis yra priekinėje tuščioje erdvėje

      Įjungus šią parinktį, klavišas arba įtraukia dabartinę eilutę, arba pereina į kitą tabuliatoriaus poziciją. Jei žymeklis yra prieš pirmą ne tarpo simbolį linijoje, arba jei yra pažymėjimas, dabartinė eilutė yra įtraukiama tokiu simbolių skaičiumi, koks nurodytas lauke Įtraukos plotis. Jei žymeklis yra už pirmo ne tarpo simbolio eilutėje ir jei nėra pažymėjimo, įterpiama tiek tarpų, kad būtų pasiekta sekanti tabuliatoriaus pozicija. Jei skilties Redagavimas kortelėje Bendri įjungta parinktis Įterpti tarpus vietoj tabuliavimo žymų, įterpiami tarpai, priešingu atveju įterpiamas tabuliavimo simbolis.

#### Auto užbaigimas

Bendri
  Įgalintas auto užbaigimas

    Įjungus šią parinktį, rašant tekstą automatiškai bus rodomas iškrentantis sąrašas su po žymekliu esančio teksto užbaigimo variantais.

Minimalus žodžio ilgis užbaiginėjimui

  Rašant tekstą žodžių baigimo funkcionalumas ieško kitų žodžių dokumente, kurie prasideda tokiu pačiu tekstu. Ši parinktis nurodo minimalų skaičių simbolių, kurie turi būti įvesti naujame žodyje, kad užbaigimo funkcionalumas aktyvuotųsi ir parodytų užbaigimo siūlymų sąrašą.

#### Vi įvesties režimas

Bendri
  Naudoti VI įvesties režimą

    Įjungus šią parinktį, atidarant naują rodinį bus įgalintas VI įvedimo režimas. Jūs galite įjungti ar išjungti vi įvesties režimą konkrečiam reodiniui per meniu Keisti.

  Leisti VI komandoms permušti Kate klavišų kombinacijas

    Įjungus šią parinktį, vi komandos permuš &kappname; komandų kombinacijas. Pavyzdžiui: &Ctrl;R atšauks operaciją ir permuš standartinį veiksmą (paieškos ir pakeitimo dialogo rodymą).

  Slėpti VI būsenos juostą

    Standartiškai įjungus VI įvesties režimą bus rodoma papildoma būsenos juosta. Šioje juostoje rodomos komandos jų įvedimo metu bei pranešimai ar klaidos, gautos vykdant VI komandas.

    Įjungus šią parinktį ši papildoma būsenos juosta bus paslėpta.

Klavišų atitikmenys

  Klavitų atitikmenys naudojami paspaustų klavišų reikšmių pakeitimui. Taip galite perkelti komandas ant kitų klavitų arba sukurti specialius paspaudimus, atliekančius komandų sekas.

  Pavyzdys:

  F2 -> I-- &Esc;

  Tai, paspaudus F2, pridės I-- prie eilutės pradžios.

#### Rašybos tikrinimas

Šios konfigūracijos parinktys aprašytos sistemos nustatymų modulio Rašybos tikrinimas aprašyme.

### Atverti-įrašyti

#### Bendri

Failo formatas
  Koduotė:

    Tai nurodo numatytąją koduotę, kuri turėtų būti naudojama atidarant ir įrašant failus, jei nepakeičiama atidarymo bei įrašymo dialoge arba naudojant komandinės eilutės parinktis.

  Koduotės atpažinimas

    Pasirinkite iš išskleidžiamo meniu, arba išjungti automatinį koduotės nustatymą arba naudoti Universalų automatinį nustatymą visoms koduotėms. Kadangi tai tikriausiai atpažins tik utf-8 ir utf-16 koduotes, nurodžius regioną bus galima naudoti konkretesnius heuristikos algoritmus, dėl ko bus pasiekti geresni rezultatai. Jei failo turinio neatitinka nei aukščiau nurodytasis kaip standartas, nei koduotė atvėrimo/įrašymo dialoge, nei komandinėje eilutėje nurodyta koduotė, tada bus vykdomas šis aptikimo algoritmas.

  Atsarginė koduotė

    Čia nurodoma atsarginė koduotė, kuri bus bandoma, jei failo turinio neatitinka nei koduotė, aukščiau nurodyta kaip numatytoji, nei koduotė, nurodyta atidarymo ir įrašymo dialoge, nei koduotė, nurodyta per komandinės eilutės parinktis. Prieš panaudojant šią koduotę, bus pabandyta perskaityti baitų tvarkos žymę failo pradžioje. Jei ji bus rasta - bus parinkta teisinga unikodinė koduotė. Priešingu atveju bus vykdomas koduotės aptikimas, jei ir jis nepavyks, bus naudojama atsarginė koduotė.

  Eilutės pabaiga:

    Parinkite aktyviam dokumentui pageidaujamą eilučių pabaigos žymėjimo variantą. Galite rinktis tarp &UNIX;, DOS/&Windows; arba Macintosh.

  Automatinis eilutės pabaigos aptikimas

    Įjunkite šią parinktį, jei norite, kad redaktorius automatiškai nustatytų eilutės pabaigos tipą. Pirmas rastas eilutės pabaigos tipas bus panaudotas visam dokumentui.

  Įjungti baitų tvarkos žymeklį

    Baitų tvarkos žyma (angl. byte order mark - BOM) - tai speciali seka unikodinu koduotų dokumentų pradžioje. Ji padeda redaktoriams atidaryti tekstinius dokumentus naudojant teisingą unikodinę koduotę. Daugiau informacijos rasite wikipedijos straipsnyje Baitų tvarkos žymė.

Automatiniai išvalymai įkeliant/įrašant
  Pašalinti tarpus eilučių pabaigose

    Redaktorius atidarant ir įrašant failus automatiškai panaikins papildomus tarpus eilučių pabaigose.

#### Sudėtingesni

Aplanko konfigūracijos failas
  Konfigūracijos failo paieškos gylis:

    Redaktorius ieškos nurodytą skaičių aplankų aukštyn, kad rastų &kappname; konfigūracinį failą ir įkrautu iš jo nustatymus. Daugiau informacijos apie šiuos paslėptus aplankų konfigūracinius failus galite rasti straipsnyje Failas .kateconfig.

Daryti atsargines kopijas įrašant

  Atsarginių kopijų darymas įrašant reikš, kad &kappname; prieš įrašydama failą į diską jo pradinį variantą pervardins į <priešdėlis><filovardas><plėtinys>. Standartinė plėtinio reikšmė yra ~, o standartinis priešdėlis - tuščias.

  Vietiniai failai

    Įjunkite šią parinktį, jei norite, kad būtų daromos vietinių failų atsarginės kopijos.

  Nutolę failai

    Įjunkite šią parinktį, jei norite, kad būtų daromos nutolusių failų atsarginės kopijos.

  Priešdėlis

    Įveskite priešdėlį, kurį reikėtų pridėti atsarginių kopijų failų pavadinimų pradžioje.

  Plėtinys

    Įveskite plėtinį, kurį reikėtų pridėti atsarginių kopijų failų pabaigoje.

  Išjungti laikinų failų sinchronizavimą

    &kappname; gali atstatyti (didžiąją dalį) to, kas buvo parašyta po paskutinio įrašymo, jei programa nulūžo arba dingo elektros srovė. Laikinas failas (.swp.<filopavadinimas>) sukuriamas po pirmo dokumento redagavimo veiksmo. Jei naudotojas neįrašo pakeitimų ir &kappname; nulūžta, laikinas failas lieka diske. Atidarant failą, &kappname; patikrina, ar yra atidaromo dokumento laikinas failas ir, jei toks yra, paklausia naudotojo, ar jis nori atstatyti prarastus duomenis. Naudotojas taipogi turi galimybę pažiūrėti skirtumą tarp pradinio failo ir atstatomojo. Laikinas failas ištrinamas po kiekvieno įrašymo ir normalaus programos uždarymo.

    &kappname; sinchronizuoja laikinus failus diske kas 15 sekundžių, bet tik tada, jei dokumentas pasikeitė po paskutinio sinchronizavimo. Jei nori, naudotojas gali išjungti laikinų failų sinchronizavimą įjungus parinktį Išjungti laikinų failų sinchronizavimą.

#### Veiksenos ir failų tipai

Šioje kortelėje galite nustelbti numatytąją dokumentų konfigūraciją, priklausomai nuo mime tipo. Atidarydamas dokumentą redaktorius patikrins, ar jis atitinka kokį nors nurodyto failų tipo mime tipą. Jei atitiks - bus pritaikytos tam mime tipui nurodytos konfigūracijos reikšmės. Jei atitiks daugiau nei vienas mime tipas - bus pritaikytos reikšmės su aukščiausiu nurodytu prioritetu.

Failo tipas:

  Failų tipas su aukščiausiu prioritetu rodomas pirmu numeriu iškrentančiame sąraše. Jei buvo rasta daugiau failų tipų, jie taipogi rodomi sąraše.

  Naujas

    Tai naudojama naujo failų tipo sukūrimui. Paspaudus šį mygtuką, apačioje esantys laukai bus išvalyti ir jūs galėsite įvesti norimas reikšmes.

  Trinti

    Norėdami panaikinti egzistuojantį failų tipą, parinkite jį sąraše ir spauskite mygtuką „Trinti“.

dabartinio failų tipo sąvybės

  Failų tipas su aukščiausiu prioritetu rodomas pirmu numeriu iškrentančiame sąraše. Jei buvo rasta daugiau failų tipų, jie taipogi rodomi sąraše.

  Pavadinimas:

    Failų tipo pavadinimas bus atitinkamas meniu elementas. Šis pavadinimas rodomas meniu Įrankiai Režimas

  Skyrius:

    Skyriaus pavadinimas naudojamas rūšiuojant failų tipus juos rodant meniu. Tai taip pat naudojama meniu elemente Įrankiai Režimas .

  Kintamieji:

    Šios eilutės pagalba galite konfigūruoti &kappname; nustatymus failams, parinktiems pagal šį mime tipą naudojant &kappname; kintamuosius. Galite nustatyti beveik bet kurią parinktį, tokią kaip paryškinimas, įtraukos režimas ir t.t.

    Pilną žinomų kintamųjų sąrašą rasite aprašyme.

  Paryškinimas:

    Jei sukūrėte naują failo tipą, šiame išskleidžiamame sąraše galite parinkti failo tipą paryškinimui.

  Įtraukų veiksena:

    Šiame iškrentančiame sąraše nurodomas įtraukų režimas, naudojamas naujiems dokumentams.

  Failų plėtiniai:

    Šablonų pagalba galite parinkti failus pagal jų pavadinimą. Tipiškame šablone naudojama žvaigždutė ir failo praplėtimas. Pavyzdžiui `*.txt; *.text`. Ši eilutė - kabliataškiais atskirtas šablonų sąrašas.

  MIME tipai:

    Parodo vediklį, kuris padeda lengvai pasirinkti mime tipus.

  Prioritetas:

    Nustato pirmenybę šiam failo tipui. Jei vienas failas atitinka kelis failo tipus, bus naudojams tas, kuris turi didžiausią pirmenybę.

Atsisiųsti paryškinimo taisyklių failus...

  Spauskite šį mygtuką, kad atsisiųstumėte naujus ar atnaujintus sintaksės paryškinimo aprašymo failus iš &kate; svetainės.

### Plėtiniai

Skyriuje Plėtiniai rasite visus plėtinius, kuriuos galite naudoti. Spauskite mygtuką Informacija, kad atvertumėte šio plėtinio dialogą Apie.

Jei pažymimas konfigūruojamas plėtinys, įjungiamas mygtukas Konfigūruoti. Jį paspaudę galite sukonfigūruoti parinktą plėtinį.

Redaktoriaus komponentės plėtiniai

Automatinis skliaustelių uždarymas

  Automatinio kabučių uždarymo plėtinys yra galingesnis už vidinį &kappname; Auto skliaustelių funkcionalumą. Jis automatiškai įterpia uždarantį skliaustelį } kitos eilutės pradžioje, užbaigus eilutę vienu atidarančiu { ir paspaudus mygtuką &Enter;.

Duomenų įrankiai

  Įjungia duomenų įrankius, tokius kaip tezauras ir rašybos tikrinimas (jei įdiegtas). Duomenų įrankiai pasiekiami tik tada, kai yra pažymėtas koks nors tekstas arba kai virš žodžio paspaudžiamas dešinysis pelės mygtukas. Jei net pažymėjus tekstą nerodomi jokie duomenų įrankiai, jums reikia juos įdiegti. Kai kurie duomenų įrankiai yra &koffice; dalis. Jei šis papildinys įjungtas ir duomenų įrankiai įdiegti, papildomi elementai atsiranda kontekstinio meniu apačioje.

Eksportas

  Ši komanda leidžia jums eksportuoti dabartinį dokumentą su visa sintaksės paryškinimo informacija į HTML dokumentą naudojant meniu punktą Failas Eksportuoti kaip HTML. Taipogi galite naudoti Keisti Kopijuoti kaip HTML, kad nukopijuotumėte dabar pažymėtą tekstą kaip HTML į sisteminę iškarpinę.

Ženkliukų Įterpėjas

  Ženkliukų įterpėjas naudingas tik &kde; programuotojams: jis prideda meniu punktą Įterpti KIcon-Code į redaktoriaus kontekstinį meniu. Įjungus, &kde; ženkliukų atveriamas parinkėjas (rodantis programos ženkliukus, veiksmų ženkliukus ir t.t.). Paspaudus ant jo, failo pavadinimas be praplėtimo bus įterptas kaip tekstas. Naudinga tik nustatant ženkliukus naudojant &kde; karkasą per KIcon() klasę.

Nesveikas (ne ZEN) HTML programavimas (paprastas variantas)

  Priedas, kuris daro zen-coding tipo teksto pakeitimus. Daugiau informacijos rasite Zen Coding straipsnyje.

Įterpti failą

  Šis plėtinys leidžia įterpti bet kokio perskaitomo failo turinį ties žymekliu. Jei įjungtas, meniu Įrankiai turi papildomą meniu punktą Įterpti failą.

## Padėkos ir licencija

&kwrite; Copyright 2001 &kate; komanda.

Sukurta remiantis originaliu &kwrite;, kurio autorinės teisės Copyright 2000 priklauso Jochen Wilhelmy digisnap@cs.tu-berlin.de

Talkininkai:

- &Christoph.Cullmann; &Christoph.Cullmann.mail;

- Michael Bartl michael.bartl1@chello.at

- Phlip phlip_cpp@my-deja.com

- &Anders.Lund; &Anders.Lund.mail;

- Matt Newell newellm@proaxis.com

- &Joseph.Wenninger; &Joseph.Wenninger.mail;

- Jochen Wilhelmy digisnap@cs.tu-berlin.de

- &Michael.Koch; &Michael.Koch.mail;

- &Christian.Gebauer; &Christian.Gebauer.mail;

- &Simon.Hausmann; &Simon.Hausmann.mail;

- Glen Parker glenebob@nwlink.com

- Scott Manson sdmanson@altel.net

- &John.Firebaugh; &John.Firebaugh.mail;

Originalios dokumentacijos autorius &Thad.McGinnis; &Thad.McGinnis.mail;

Atnaujino: &Anne-Marie.Mahfouf; &Anne-Marie.Mahfouf.mail; ir &Anders.Lund; &Anders.Lund.mail;

Ši &kwrite; vadovo versija remiasi originaliu vadovu, kurio autorius yra &Cristian.Tibirna; &Cristian.Tibirna.mail;

Konvertuota į docbook, rašyba patikrinta: &Lauri.Watts; &Lauri.Watts.mail;

Tomas Straupistomasstraupis@gmail.com

&underFDL; &underGPL;
&documentation.index;