# Klaviatūra

&Mike.McBride; &Mike.McBride.mail;
&Anne-Marie.Mahfouf; &Anne-Marie.Mahfouf.mail;
Tomas Straupis

    tomasstraupis@gmail.com

Vertė
2011-06-29
&kde; 4.7
KDE Sistemos nustatymai klaviatūra

Šiame modulyje galite nurodyti, kaip turi veikti jūsų klaviatūra.

Šiame modulyje yra trys kortelės.

## Kortelė Aparatinė įranga

Šių parinkčių nustatymų įtaka priklausys nuo to, kokias funkcijas palaiko jūsų klaviatūra bei X serveris, ant kurio paleista &kde;. Pavyzdžiui galite pastebėti, kad klavišo paspaudimo garsas neveikia, nes šios funkcijos jūsų sistema nepalaiko.

Klaviatūros modelis:

  Čia galite parinkti klaviatūros modelį. Ši nuostata nepriklausoma nuo jūsų klaviatūros išdėstymo. Ji tiesiog nurodo klaviatūros „aparatinės įrangos“ modelį, t.y. gamintojo nurodomą tipą. Šiuolaikinėse klaviatūrose dažniausiai pridėti du papildomi klavišai, todėl jos vadinamos „104 klavišų“ modeliais. Būtent šitą modelį galite pasirinkti, jei nežinote tikslaus savo klaviatūros modelio.

NumLock padėtis paleidus KDE

  Galite nurodyti visada Įjungti arba Išjungti NumLock, paleidžiant &kde;. Taipogi galite nurodyti nekeisti NumLock būsenos paleidžiant &kde;.

Klavišo pakartojimas

  Įjungus šią parinktį, laikant paspaustą klavišą jo reikšmė bus kartojama tol, kol klavišas bus atleistas. Paspausto klavišo laikymas veiks taip, tarsi klavišas būtų spaudžiamas keletą kartų iš eilės.

  Praktiškai visi naudotojai norės įjungti šią parinktį, nes taip žymiai patogiau vaikščioti po dokumentus naudojant rodykles.

  Pauzė

    Čia galite nurodyti, kiek laiko reikia palaukti, prieš pradedant kartoti paspausto klavišo reikšmę.

  Sparta

    Čia galite nurodyti, kokiu greičiu generuojami klavišo paspaudimai, laikant nuspaustą klavišą.

  Klavišo paspaudimo garsas

    Jei palaikomas, šis funkcionalumas skleidžia garsą per jūsų garsiakalbius kiekvieną kartą paspaudus klavišą. Taip simuliuojamas rašomosios mašinėlės paspaudimo garsas. Slankiodami šliaužiklį arba spausdami rodykles aukštyn/žemyn galite keisti klavišo paspaudimo garso garsumą. Nustačius garsumą 0% garsas išjungiamas visai.

    Įrašykite kelis simbolius į Bandymo plotą, kad patikrintumėte pasirinktą garsą.

    Dauguma kompiuterių nepalaiko šio funkcionalumo.

    Žmonės labai retai nori įjungti šią parinkti, kadangi ji erziną visus kitus kambaryje esančius asmenis. Na bet jei jūsų širdis geidžia ikiklaviatūrinės eros, ši parinktis padės jums vėl sugrįžti į senai prabėgusius laikus.

## Išdėliojimo kortelė

Šioje kortelėje galite nurodyti, kokius naudosite klaviatūros išdėstymus, kokius indikatorius naudoti sistemos dėkle bei kokiais sparčiaisiais klavišais norite perjunginėti išdėstymus.

Išdėstymo indikatorius

  Įjungus parinktį Rodyti išdėstymo indikatorių sistemos dėkle bus rodomas kalbos iso kodas. Galite nurodyti, kad indikatorius būtų rodomas net tada, jei naudojate vienintelį išdėstymą. Įjungus Rodyti vėliavą papildomai bus rodoma kalbos vėliava, o ne tik iso kodas.

Perjungimo taisyklė

  Jei pasirenkate perjungimo variantą Programoje arba Lange, klaviatūros išdėstymo keitimas veiks tik dabartinėje programoje ar lange. Globaliai keis išdėstymą visoms programoms ir langams, o parinkus Darbastalyje išdėstymas bus keičiamas tik dabartiniame virtualiame darbastalyje.

Išdėstymo perjungimo spartieji klavišai

  Pagrindiniai spartieji klavišai – X.org valdomi išdėstymo perjungimo spartieji klavišai. 3 lygmens spartieji klavišai - X.org valdomas spartusis klavišas, naudojamas perjungimui į trečiąjį altuvais išdėstymo lygmenį (jei toks yra). Čia galimi vien modifikuojantys klavišai. Alternatyvus spartusis klavišas - Tai &kde; valdomas išdėstymo perjungimo spartusis klavišas. Čia negalima naudoti vien iš modifikuojančių klavišų sudarytus sparčiuosius klavišus. Jis taipogi neveiks kai kuriose situacijose (pavyzdžiui esant aktyviam iššokančiam langui arba ekrano užsklandoje).

Išdėstymų konfigūravimas

  Įjungę parinktį Konfigūruoti išdėstymus galėsite pridėti ir pašalinti klaviatūrų išdėstymus, tarp kurių norėsite prireikus persijungti.

  Paspaudus Pridėti bus atidarytas dialogas, kur galėsite pasirinkti naują klaviatūros išdėstymą ir variantą.

  Išdėstimus galite surikiuoti norima tvarka naudodami mygtukus aukštyn ir žemyn. Viršuje esantis išdėstymas bus numatytasis.

Atsarginiai išdėstymai

  Šią parinktį galima įjungti tik tada, jei turite daugiau nei du išdėstymus.

  Atsarginiai išdėstymai leidžia lengviau persijungti tarp nedidelio kiekio išdėstymų, išlaikant didesnį išdėstymų kiekį šalia. Pavyzdžiui jūs galite naudoti 3 kalbas: anglų, lietuvių ir vokiečių, bet pirmos dvi naudojamos dažniau, o trečia – tik retkarčiais. Tokiu atveju galite pirmus du išdėstymus sukonfigūruoti kaip pagrindinius (nustatę Pagrindinių išdėstymų skaičių: 2), o vokiečių – kaip atsarginį. Tokiu atveju perjungiant išdėstymą klaviatūra ar kairiu pelės mygtuku bus naudojami tik du pagrindiniai išdėstymai, bet visada galėsite pasirinkti ir trečiąjį panaudoje kontekstinį meniu.

  Parinkus atsarginį išdėstymą jis pakeis paskutinį pagrindinį išdėstymą (taip daroma dėl techninių priežasčių, paprastai bendros klavišų kombinacijos veikia pagal pirmą pasirinktą išdėstymą, taigi taip daug teisingiau išlaikyti pirmą išdėstymą, leidžiant ir atsarginius).

  Kadangi X.org leidžia turėti 4 išdėstymus, atsarginių išdėstymų funkcija leidžia apeiti ir šį apribojimą: naudotojas gali turėti iki 4 pagrindinių išdėstymų (valdomų X.org), bet tuo pačiu metu pridėti ir 4 papildomus (kuriuos valdys išdėstymų perjungėjas). Tokiu būdu naudotojas gali patogiai dirbti su 8 išdėstymais (nors ateityje 4 atsarginių išdėstymų apribojimas gali būti pašalintas).

## Kortelė išsamiau

Šioje kortelėje jūs galite įjungti parinktį Konfigūruoti klaviatūros parinktis ir tada galėsite nurodyti papildomus kai kurių klavišų veikimo nustatymus. Parinktis galite išskleisti paspaudę ant simbolio >, esančio parinkties kairėje pusėje.